Sausumizturīgo augu dzimtene visbiežāk ir sausi reģioni, piemēram, Vidusjūra, kur tie spēj attīstīties sausās augsnēs ar nelielu nokrišņu daudzumu. Šādi augi ir ne tikai skaistākā rota dārzā ilgstošā karstuma periodā, bet ir arī piemēroti vietās, kuras nav iespējams vai negribas rūpīgi apkopt, piemēram, ārpus teritorijas pie pastkastītes vai garāžas.
Eihinācija
Eihinācijas (Echinacea) savvaļā aug prērijās (to izcelsme ir Ziemeļamerika), un tas jau vien pasaka priekšā, kādi apstākļi šīm ziemcietēm vajadzīgi: labi drenēta, trūdvielām bagāta augsne un saulaina vieta, tās necieš pārmērīgu mitrumu. Eihinācijas ir mazprasīgas un spēj labi ieaugt jebkurā dārzā, tās piesaista tauriņus un labos kukaiņus.